الصقلة أو التزيينة بالفول والحمص لي كانو كيديرو النساء ديال زمان قبل الحمام من منكن سمعت بالصقلة لي كانو يديروها زمان النساء قبل الحمام جبت ليكم الوصفة لي بغات تصقل وجهها و جسمها علاش لا المكونات راني بديت فيهم حيت من فواكه الصيف. هذه هي الفترة فاش كانو زمان كيحضرو الصقلة ديال العام كله حيث مشمش الحال كيبسو كل شيء باش ياخد طاقة من الشمس و يصبر ليهم ما يخسرش سبحان الله العظيم. المرحلة الأولى : كل هذه المواد مشمسة و مطحونة و مغربلة : الفول الحمص زريعة الدلاح زريعة البطيخ لوز المشماش قطعة من البديع القديم القليل من كل من سرغينة من أداد الأبيض من أوراق الحنة و الزعفران شعرة. المرحلة الثانية: نظيف لما سبق العكار الفاسي و بيضة أو 2 بيضات بلديين بقشورهم . ثم نخلط جيدا و نضع الكل في الشمس مرة أخرى . ملي تيبس عليه البيض نعاودو نطحنو كل شيء . ثم نغربل . الطحنة الثانية كتجي ساهلة دغية. المرحلة الثالثة: ملي تمشي للحمام أو في البيت خدي القليل من بعد ما تكوني احتفظت بالكمية كلها في قرعة زجاجية في بلاكار داك الشوية لي ديتي معاك فزكيه بماء الورد و ديريه على الجسم كله.أو خلطيه مع الصابون البلدي و طليه قبل التقشير و تشوفي يا سلام كيف تخرجي ما نقوليكش.